CELEX: C2005/057/48
Language: sk
Date: 2005-03-05 00:00:00
Title: Vec T-471/04: Žaloba podaná dňa 6. decembra 2004: Georgios Karatzoglou proti Európskej agentúre pre obnovu

5.3.2005   
            
            
               SK
            
            
               Úradný vestník Európskej únie
            
            
               C 57/28
            
         Žaloba podaná dňa 6. decembra 2004: Georgios Karatzoglou proti Európskej agentúre pre obnovu
   (Vec T-471/04)
   (2005/C 57/48)
   Jazyk konania: angličtina
   Georgios Karatzoglou, bydliskom Ioannina, Grécko, v zastúpení: S. A. Pappas, lawyer, podal 6. decembra 2004 na Súd prvého stupňa Európskych spoločenstiev žalobu proti Európskej agentúre pre obnovu.
   Žalobca navrhuje, aby Súd prvého stupňa:
   
               —
            
            
               zrušil konkludentné zamietnutie sťažnosti žalobcu a následné ukončenie jeho zmluvy;
            
         
               —
            
            
               zaviazal Európsku agentúru pre obnovu nahradiť trovy konania.
            
         Žalobné dôvody a hlavné tvrdenia
   Žalobca bol v súlade s článkom 2 písm. a) Pracovného poriadku ostatných zamestnancov Európskych spoločenstiev zamestnaný žalovanou ako dočasný zamestnanec. Dňa 7. mája 2003 bola jeho zmluva obnovená na dobu neurčitú. Žalobca napadá následné zrušenie jeho zmluvy na základe použitia článku 47 ods. 2 Pracovného poriadku.
   Na podporu svojej žaloby žalobca tvrdí, že ukončenie zmluvy nebolo odôvodnené. Podľa žalobcu sa žalovaná zaviazala ukončiť jeho zmluvu len v prípade potreby znižovania alebo skončenia jej prevádzok. Žalobca tvrdí, že to nebol jeho prípad a ani na neho nebolo odkázané. Žalobca sa ďalej dovoláva porušenia svojej legitímnej dôvery, porušenia článku 47 pracovného poriadku a zneužitia právomoci. Nakoniec sa žalobca dovoláva porušenia zásady správneho úradného postupu, pretože podľa žalobcu bola údajná potreba zníženia počtu zamestnancov spôsobená nesprávnym riadením.